Predlog SKLEP SVETA o podaljšanju obdobja veljavnosti Sklepa 2010/371/EU z dne 7. junija 2010 o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU /* COM/2012/0653 final - 2012/0311 (NLE) */





OBRAZLOŽITVENI MEMORANDUM Svet Evropske unije je 7. junija 2010 po zaključku posvetovanj na podlagi člena 96 Sporazuma o partnerstvu AKP-EU sklenil, da sprejme ustrezne ukrepe proti Republiki Madagaskar za obdobje dvanajstih mesecev (Sklep št. 2010/371/EU)[1]. Veljavnost tega sklepa je bila s Sklepom Sveta št. 2011/324/EU z dne 30. maja 2011[2]podaljšana do 6. decembra 2011, s Sklepom Sveta št. 2011/808/EU z dne 5. decembra 2011[3]pa je bil navedeni sklep spremenjen in njegova veljavnost podaljšana do 5. decembra 2012. Ustrezni veljavni ukrepi, ki so bili sprejeti s Sklepom št. 2010/371/EU in spremenjeni s Sklepom 2011/808/EU, zajemajo zlasti začasno prekinitev proračunske podpore, izvedba nacionalnega okvirnega programa v okviru 10. ERS pa je odvisna od upoštevanja zavez madagaskarske strani, kakor so opredeljene na seznamu zavez madagaskarske strani, navedenem v dopisu, ki je bil poslan predsedniku prehodne oblasti in je priložen Sklepu Sveta 2011/808/EU. Ustrezni ukrepi, ki zajemajo tudi ukrepe Evropske komisije glede ponovnega prevzetja nalog nacionalnega odredbodajalca za ERS, ne vplivajo niti na prispevke za humanitarne dejavnosti niti na projekte, ki neposredno koristijo prebivalstvu. Pri tej ponovni preučitvi je bil upoštevan predvsem vpliv razvoja političnih dogodkov na Madagaskarju na izvedbo časovnega načrta v zadnjem letu. Ta izvedba časovnega načrta je postala spremenljiva zaradi: a) znatnega napredka na področju volilnega postopka (vzpostavitev neodvisne volilne komisije – CENIT), ocenjevalnega volilnega poročila OZN, ki so ga potrdili madagaskarski organi in mednarodna skupnost (časovni načrt volitev in volilni proračun) ter objavljenih datumov volitev (prvi krog predsedniških volitev 8. maja 2013 in drugi krog predsedniških volitev, ki bo združen s parlamentarnimi volitvami, 3. julija 2013); b) zastoja pri iskanju političnega dogovora med predsednikom Rajoelina in bivšim predsednikom Ravalomanana o ureditvi vprašanja njune kandidature na volitvah in vrnitvi bivšega predsednika. Ta nerešena vprašanja ter druga vprašanja, povezana z izvajanjem ukrepov amnestije in nacionalne sprave štejejo za ključna pri zagotavljanju političnega okolja, ki bi omogočal organizacijo in izvedbo verodostojnih volitev. Evropska unija je v tem obdobju – v skladu z izjavo tiskovnega predstavnika visoke predstavnice EU Catherine Ashton z dne 20. septembra 2011 in Sklepom Sveta z dne 5. decembra istega leta – nadaljevala s spremljanjem postopka tranzicije v okviru pogojev ter glede na napredek sprejela ukrepe za podporo prebivalstvu in postopku priprav na volitve, kot so določeni v zgoraj navedenem seznamu zavez. Glede na to, da časovni načrt ni bil v celoti izveden, je treba nadaljevati z uporabo ustreznih veljavnih ukrepov, brez spreminjanja pogojev in vzajemnih zavez med EU in Madagaskarjem, ki ostanejo popolnoma veljavni do takrat, ko bodo izvedene verodostojne volitve. Ker so parlamentarne volitve in drugi krog predsedniških volitev predvideni za 3. julij 2013 (skoraj 7 mesecev po izteku veljavnosti sedaj veljavnega sklepa), se utemeljeno podaljša obdobje veljavnosti ustreznih ukrepov do takrat, ko bo Svet menil, da so bile izvedene verodostojne volitve in da je na Madagaskarju ponovno vzpostavljen ustavni red. Da bi Unija dala jasno spodbudo madagaskarskim organom in vsem zainteresiranim stranem v okviru časovnega načrta, da okrepijo svoja prizadevanja pri njegovem izvajanju in da se hitro odpravijo politične ovire, ki trenutno slabijo postopek tranzicije, se predlaga, da se predsedniku prehodne oblasti pošlje dopis, s katerim se ga obvesti o sprejetju tega sklepa. Sklep se lahko kadar koli ponovno pregleda, kar pomeni, da ga bo mogoče spremeniti ali razveljaviti glede na politični razvoj v državi in izvajanje časovnega načrta. 2012/0311 (NLE) Predlog SKLEP SVETA o podaljšanju obdobja veljavnosti Sklepa 2010/371/EU z dne 7. junija 2010 o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000[4] in spremenjenega v Ouagadougouju, Burkina Faso, 22. junija 2010[5] (v nadaljnjem besedilu: Sporazum o partnerstvu AKP-EU), ter zlasti člena 96 Sporazuma o partnerstvu AKP-ES, ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki naj se sprejmejo, in postopkih, katerim naj se sledi, za izvajanje Partnerskega sporazuma med državami AKP in EU[6] ter zlasti člena 3 Notranjega sporazuma, ob upoštevanju predloga Evropske komisije, v soglasju z visokim predstavnikom Unije za zunanje zadeve in varnostno politiko, ob upoštevanju naslednjega: (1) Sklep 2010/371/EU[7] z dne 7. junija 2010 o zaključku posvetovanj z Republiko Madagaskar na podlagi člena 96 Sporazuma o partnerstvu AKP-ES je bil sprejet, da bi se izvedli ustrezni ukrepi zaradi kršitve bistvenih elementov iz člena 9 navedenega Sporazuma. (2) Ti ukrepi so bili podaljšani do 6. decembra 2011 s Sklepom Sveta št. 2011/324/EU[8] z dne 30. maja 2011 ter spremenjeni in podaljšani do 5. decembra 2012 s Sklepom Sveta št. 2011/808/EU z dne 5. decembra 2011[9]. (3) Kljub znatnemu napredku, zlasti na področju delovanja prehodnih institucij in postopka priprav na volitve, časovni načrt za tranzicijo ni bil popolnoma izveden. (4) Veljavnost sedaj veljavnega Sklepa 2010/371/EU poteče 5. decembra 2012. Zaradi parlamentarnih volitev in drugega kroga predsedniških volitev, predvidenih za 3. julij 2013, je treba podaljšati sedaj veljavne ustrezne ukrepe do takrat, ko bo Svet menil, da so bile izvedene verodostojne volitve in da je na Madagaskarju ponovno vzpostavljen ustavni red , ne da bi to vplivalo na njihov redni pregled v tem obdobju – SPREJEL NASLEDNJI SKLEP: Člen 1 Sklep 2010/371/EU, kakor je bilo podaljšan s Sklepom 2011/324/EU in Sklepom 2011/808/EU, se spremeni: drugi stavek člena 3 se nadomesti z naslednjim: „Ta ostane veljaven do takrat, ko bo Svet menil, da so bile izvedene verodostojne volitve in da je na Madagaskarju ponovno vzpostavljen ustavni red, ne da bi to vplivalo na njihov redni pregled v tem obdobju.“ Člen 2 Osnutek dopisa v Prilogi je naslovljen na predsednika madagaskarske prehodne oblasti. Člen 3 Ta sklep začne veljati z dnem njegovega sprejetja. V Bruslju, Za Svet Predsednik PRILOGA Bruselj, OSNUTEK DOPISA PREDSEDNIKU PREHODNE OBLASTI Spoštovani gospod predsednik, Evropska unija pozdravlja napredek pri reševanju politične krize, ki je bil septembra 2011 dosežen s časovnim načrtom za izhod iz krize, ki so ga podpisali madagaskarski politični partnerji. V skladu s tem napredkom je 5. decembra 2011 ublažila ukrepe, ki so bili glede Madagaskarja sprejeti s Sklepom Sveta z dne 7. junija 2010. Ta novi sklep Vam je bil poslan z dopisom z dne 8. decembra 2011, ki vsebuje predhodne pogoje Evropske unije za vse spremljevalne ukrepe glede tranzicije. Unija je v ta namen v zadnjem letu sprejela ukrepe za podporo prebivalstvu in izvajanju postopka priprav na volitve, kot so bili določeni v seznamu zavez iz zgoraj navedenega dopisa. Glede na to, da časovni načrt ni bil v celoti izveden ter da so parlamentarne volitve in drugi krog predsedniških volitev predvideni za 3. julija 2013, je treba nadaljevati z uporabo ustreznih sedaj veljavnih ukrepov, brez spreminjanja pogojev in vzajemnih zavez med Evropsko unijo in Madagaskarjem, ki ostanejo popolnoma veljavni do takrat, ko bo Unija menila, da so bile izvedene verodostojne volitve in da je bil na Madagaskarju ponovno vzpostavljen ustavni red. Evropska unija, ki največ pozornosti posveča bistvenim elementom spoštovanja človekovih pravic, demokratičnih institucij in pravne države, kot so bili določeni s členom 9 Sporazuma o partnerstvu AKP-ES, opozarja Vas in vse partnerje, ki so sprejeli časovni načrt, da je treba povečati vaša prizadevanja za hitro odpravo političnih ovir, ki trenutno ovirajo izvedbo tega načrta. Unija Vas prav tako želi spodbuditi, da čim bolj zavzeto nadaljujete s prizadevanji za zagotovitev mirnega političnega okolja, ki bi omogočilo izvedbo verodostojnih volitev maja in julija 2013, in uresničitev postopka tranzicije, kot so ga odobrili partnerji z Madagaskarja in ga je potrdila mednarodna skupnost. Evropska unija potrjuje svojo zavezanost k nadaljnjemu spremljanju postopka tranzicije in hitri izvedbi ukrepov za podporo v obdobju po tranziciji. Podrobnosti v zvezi s tem bodo določene v okviru političnega dialoga z vašo vlado. Ustrezni ukrepi se lahko kadar koli ponovno pregledajo glede na pozitivne ali negativne spremembe političnih razmer na Madagaskarju. S spoštovanjem, Za Evropsko unijo Catherine ASHTON Andris PIEBALGS [1] UL L 169, 03.07.2010, str. 13. [2] UL L 146, 1.6.2011, str. 2. [3] UL L 324 z dne 7.12.2012, str. 1. [4] UL L 317, 15.12.2000, str. 3. [5] UL L 287, 04.11.2010, str. 3. [6] UL L 317, 15.12.2000, str. 376. [7] UL L 169, 03.07.2010, str. 13. [8] UL L 146, 1.6.2011, str. 2. [9] UL L 324 z dne 7.12.2012, str. 1.